stanford-oval/wikipedia huggingface dataset:
Strösseli

Suklaaströsseleitä.
Värillisiä strösseleitä.
Strösselit ovat useimmiten jälkiruokiin koristeena tai niiden rakenteen takia lisättäviä värjättyjä puikkomaisia suklaa- tai sokerirakeita.
Strösseleitä lisätään tavallisesti kuorrutettuihin jälkiruokiin tai esimerkiksi jäätelöön, joiden pintaan rakeet tarttuvat helposti. Värillisiä strösseleitä valmistetaan yleensä sokerista, kasviöljystä ja elintarvikeväreistä. Strösseleitä voidaan tehdä myös esimerkiksi suklaasta, kaakaosta ja sokerista. Strösselit valmistetaan hieman pastan tapaan. Strösselimassa laitetaan pusertimeen, jonka jälkeen syntyvästä nauhasta leikataan halutun kokoisia paloja. Lopuksi strösseleihin lisätään vielä kuorrute.
Varhaisimmat maininnat strösseleistä historiallisissa lähteissä ovat vasta 1920-luvulta. Kansas Cityssä toiminut Loose-Wiles Biscuit Company tuotti vuonna 1927 nimellä chocolate sprinkle cookies myytyä tuotetta. Tunnetummaksi strösselit teki Yhdysvalloissa kuitenkin venäläissyntyinen siirtolainen Samuel Born, joka oli vuonna 1923 perustanut Just Born Candy Company -nimisen yhtiön New Yorkissa. Yhtiö muutti sittemmin Bethlehemiin Pennsylvaniaan ja alkoi tuottaa vuonna 1932 puikkomaisia makeisia. Tuote tunnettiin aluksi nimellä chocolate grains ja myöhemmin nimellä jimmies. Alankomaalainen suklaatehtailija Gerard de Vries kehitti puolestaan vuonna 1936 strösseleitä valmistavan koneen, joita kutsuttiin nimellä hagelslag.
Aiheesta muualla

Kuvia tai muita tiedostoja aiheesta Strösseli Wikimedia Commonsissa
Seurakuntien Lapsityön Keskus

Seurakuntien Lapsityön Keskus (SLK) oli kirkollinen lapsi- ja perhetyön palvelu-, asiantuntija- ja yhteistyöjärjestö, jonka tehtävä oli kehittää ja tukea seurakuntien lapsi- ja perhetyötä sekä osallistua ja vaikuttaa muuhun työhön lasten ja perheiden hyväksi kirkossa ja yhteiskunnassa.
Vuonna 2013 SLK täytti 125 vuotta. Seurakuntien Lapsityön Keskus, Suomen Poikien ja Tyttöjen Keskus ja Nuorten Keskus yhdistyivät vuoden 2017 alussa Nuori kirkko ry:ksi.
Seurakuntien Lapsityön Keskuksen historia

Seurakuntien Lapsityön Keskuksen (SLK) edeltäjä, Suomen Evankelis-luterilainen Pyhäkouluyhdistys (SPY), perustettiin vuonna 1888. Nimi muutettiin vuonna 1991 Suomen Ev.-lut. Seurakuntien Lapsityön Keskukseksi (SLK).
Seurakuntien Lapsityön Keskuksen historia > Pyhäkoulutyö

Lähteistä riippuen pyhäkoulutoimintaa on ollut useilla paikkakunnilla eri puolilla Suomea jo 1780-luvulta lähtien. Varsinainen pyhäkoulutyön isä oli Johan Fredrik Bergh.  Pyhäkoulu alkoi hänen aloitteestaan vuonna 1832 Nurmijärven Nummenpään kylässä Yli-Paakan talossa. Bergh esitti kutsun pyhäkouluun kirkossa saman päivän aamuna. Samalla hän esitti toiveensa, että muissakin kylissä joku taitava mies haluaisi käynnistää pyhäkoulutoiminnan. Itse pyhäkouluajatus on lähtöisin Englannista.
Sadan vuoden päästä ensimmäisen pyhäkoulun aloittamisesta eli vuonna 1932 Berghille pystytettiin Nurmijärven seurakunnan kirkkopuistoon muistomerkki "Pyhäkoulun isälle". Suomen ensimmäisen pyhäkoulun kunniaksi pystytetty muistokivi sijaitsee Nummenpäässä Eskolan talon maalla paikassa, jossa ensimmäinen pyhäkoulu kokoontui.
Valtakunnallinen Suomen Pyhäkouluyhdistys, SPY, perustettiin vuonna 1888 tuottamaan materiaalia ja järjestämään koulutusta pyhäkoulunopettajille. Järjestäytynyt yhdistys pystyi palvelemaan keskitetysti ja tehokkaasti seurakunnissa tapahtuvaa työskentelyä.
SPY:n sääntöjen mukaan yhdistyksen tehtävä oli ”edistää lasten opettamista kristillisessä uskossa ja tiedossa”. Rovasti Hernbergin (pääsihteeri 1898–1913) mukaan yhdistyksellä oli lisäksi neljä muuta tehtävää: 
pyhäkoulutyön harrastuksen herättäminen
uusien koulujen perustamisen edistäminen
työntekijöiden välisten yhteyksien luonti
toiminnan kehittäminen ja yhtenäistäminen
Tavoitteisiin pyrittiin mm. perustamalla heti vuonna 1888 suomen- ja ruotsinkieliset pyhäkoululehdet. Seurakuntia kiertämään lähetettiin pappeja, jotka järjestivät juhlia, hartaustilaisuuksia ja kokouksia sekä ohjasivat ja kannustivat pyhäkoulutoimintaa. SPY toimitti työn tueksi myös ohjekirjoja, mm. Artur Blombergin Pyhäkoulun ja kodin käsi- ja rukouskirjan vuonna 1888.
Seurakuntien Lapsityön Keskuksen historia > Maalla ja kaupungeissa

Pyhäkouluja oli sekä maalla että kaupungeissa. Niiden toimintaedellytykset olivat hyvin erilaiset. Kaupungeissa välimatkat olivat lyhyet, ja koulua voitiin pitää säännöllisesti. Maalla koulut toimivat harvoin ympäri vuoden. Opettajien koulutuspohja oli hyvin erilainen. Kaupunkilaislapset olivat usein saaneet myös kouluopetusta, mutta maalla lapset kävivät korkeintaan satunnaisesti kiertokoulua.
Oppilaiden erilaiset lähtökohdat herättivät keskustelun pyhäkoulun tarkoituksesta. Tulisiko painottaa sanaa ”pyhä ” ja järjestää lasten hartaushetki? Onko kysymyksessä pikemminkin ”koulu” läksyineen ja kuulusteluineen? Myös luku- ja kirjoitustaidon opettelu oli usein osa pyhäkoulua. Vähitellen vahvistui kanta, jonka mukaan pyhäkoulu on osa kasteopetusta ja painopisteen tulee olla hartaudessa.
Seurakuntien Lapsityön Keskuksen historia > Koulutusta pyhäkoulunopettajille

Koska opettajien koulutustaso oli vaihteleva, heidän kouluttamisensa ja ohjaamisensa oli välttämätöntä. Aluksi pyhäkoulunopettajien ohjauksesta vastasivat kiertävät papit, sittemmin opetusta järjestettiin myös erilaisten juhlien yhteydessä. Tämä ei kuitenkaan riittänyt, ja siksi ongelmaan tarjottiin ratkaisuksi opettajakursseja. Ensimmäisen kerran opettajakurssi järjestettiin vuonna 1908 Viipurin vuosijuhlan yhteydessä. Kurssille osallistuneiden 150 opettajan kokemukset olivat niin myönteisiä, että toimintaa päätettiin jatkaa.
Vuonna 1914 yhdistyksen työntekijäksi liittyi Berta Hermanson, jota on kutsuttu myös Suomen pyhäkoulun äidiksi. Hän oli ollut SPY:n johtokunnan jäsen jo vuodesta 1902. Hermanson oli suomalaisen tyttökoulun opettaja, ja hän tuli vapaaehtoiseksi avustajaksi lehtien toimittamiseen ja ruotsinkieliseen työhön. Kielitaitoisena ihmisenä hän edusti SPY:tä useissa kansainvälisissä kokouksissa. Berta Hermanson innostui myös ajatuksesta perustaa Suomeen pyhäkouluopisto Englannin esimerkin mukaan. Hänestä tuli opiston puolestapuhuja ja varainkerääjä. Opisto toteutui 1937 Luther-opistona. Monien vaiheiden jälkeen opisto jatkaa edelleen toimintaansa osana Seurakuntaopistoa.
Seurakuntien Lapsityön Keskuksen historia > Pyhäkoulun rooli muuttuu

Vuonna 1921 eduskunta hyväksyi lain oppivelvollisuudesta. Edelleen oli yleisesti vallalla käsitys, että pyhäkouluun kuuluu myös alkeisopetus, kuten luku- ja kirjoitustaidon opettaminen. Siksi laki herätti hämmennystä. Oliko tarkoitus, että lapset käyvät kahta koulua?
Tämä tilanne vaikeutti pyhäkoulujen asemaa. Toisaalta se mahdollisti pyhäkoulun painottumisen hartauteen, kun alakansakoulu hoiti perusopetuksen. Muutos vaati myös pyhäkoulunopettajien kouluttamista uudelleen.
Suomen Pyhäkouluyhdistys oli aloittanut toimintansa kaksikielisenä. Tilanne muuttui, kun Suomen ruotsalainen pyhäkoululiitto (Finlands Svenska Söndagsskolförbund) syntyi. Liitto erosi SPY:stä 1920-luvun puolivälissä. Se järjesti ruotsinkielistä opetusta ja perusti sitä varten myös ruotsinkielisen pyhäkoulunopettajaseminaarin. Berta Hermanson kuului myös tämän yhdistyksen johtokuntaan. SPY:n ja ruotsalaisen pyhäkoululiiton välit pysyivät lämpiminä erosta huolimatta.
Pyhäkoulun historian taltiointiin herättiin jo 1920-luvun lopulla. Silloin ryhdyttiin valmistelemaan pyhäkoulutyön satavuotisjuhlia, ja historiankirjoituksen tarve kävi ilmeiseksi. SPY julkaisi Martti Ruuthin historiakatsauksen vuonna 1928. Satavuotisjuhlasta vuonna 1932 muodostui pyhäkoulutyön suurkatselmus. Nurmijärvelle pystytettiin muistomerkki Suomen pyhäkoulun isälle, Johan Fredrik Berghille. Kuusi vuotta myöhemmin oli vuorossa SPY:n 50-vuotisjuhla.
Seurakuntien Lapsityön Keskuksen historia > Monipuolistuva pyhäkoulu

Sodan jälkeen pyhäkoulua kehitettiin edelleen monipuolistamalla opetusmenetelmiä ja -välineitä. Pyhäkoululaiset ryhmiteltiin iän mukaan, ja heille järjestettiin leirejä ja retkiä mm. pyhäkoulujuhlille ja kirkkoihin. Eri aiheet tai menetelmät synnyttivät mm. raamattu-, piirustus- ja maastolaatikkopyhäkouluja. Menetelmien pyrkimyksenä oli helpottaa vaikeiden tekstien läpikäymistä.
Pitkäaikaisia pyhäkouluopettajia muistettiin kunniakirjoilla. Vuonna 1951 otettiin käyttöön pyhäkoulumerkit kunniakirjojen oheen. Yhdistyksen työstä pääosa on tehty ilmaisena vapaaehtoistyönä. Suurin osa pyhäkoulunopettajista ja -oppilaista on ollut naisia ja tyttöjä. Berta Hermanson oli toiminnassa mukana aina kuolemaansa asti, vuoteen 1944. Hänen laillaan moni muukin yhdistyksen työntekijä ja työhön osallistuja jäi toimintaan mukaan vuosikymmeniksi. Hyvä esimerkki on yhdistyksen pitkäaikaisin johtokunnan puheenjohtaja Lauri Ingman (puheenjohtajana 1905-1932), jota eivät estäneet edes pääministerin tehtävät.
Pyhäkoulut saavuttivat suosionsa huipun 50-luvun lopulla. Tuolloin niissä kävi yli 300 000 lasta. Sen jälkeen osallistujamäärät ovat laskeneet. Perheiden uudenlaisiin tarpeisiin vastattiin kehittämällä uusia työmuotoja, kuten perhetyö ja päiväkerho. Etsiessään keinoja pyhäkoulun aseman kohentamiseksi piispainkokous teki vuonna 1973 periaatteellisen päätöksen hyväksyä pyhäkoulunopettajille maksettavat palkkiot. Tämä ei kuitenkaan parantanut pyhäkoulun suosiota.
Seurakuntien Lapsityön Keskuksen historia > Seurakuntien Lapsityön Keskus

Yhdistyksen 100-vuotispäivän lähetessä havaittiin, ettei sen nimi Pyhäkouluyhdistys enää vastannut laajentunutta toimintaa. Vuonna 1991 nimi muutettiin Suomen Ev.-lut. Seurakuntien Lapsityön Keskus ry:ksi (SLK). Erityisesti pyhäkoulutyötä tukemaan perustettiin vuonna 1993 Suomen Pyhäkoulun Ystävät ry.
SLK:n ja Lasten Keskuksen 1990-luvun suuria projekteja oli Viron pyhäkoulutyön tukeminen Neuvostoliiton hajottua. Viron pyhäkoulutyöntekijöille järjestettiin mm. koulutusta ja lähetettiin materiaalia, kuten Pyhäkoululehtien vuosikertoja.
90-luvulla SLK:n kotimaan suuria projekteja olivat mm. useana vuonna järjestetty valtakunnallinen Lasten Oma Nooan Arkki -tapahtuma sekä Lasten virsi -päivä ja siihen liittyvien kirjan ja äänitteen teko.
Uusi vuosituhat on haastanut jälleen uudistumaan - perinteitä vaalien. Vuonna 2004 valmistui SLK:n pitkän tähtäimen strategia ”Kohti leikkivää kirkkoa 2010”. Se näkyy toiminnassa laajasti. Leikkivän kirkon ajatus on nostaa lapsi seurakunnan esikuvaksi ja herkistää kirkkoa katsomaan maailmaa lapsen tavoin. Ajattelutapaan liittyy myös uusia työmenetelmiä, kuten viiden aistin pedagogiikka, lattiakuvat ja Suuri leikki.
Aiheesta muualla

Seurakuntien Lapsityön Keskuksen nettisivut
SLK:n julkaisemat lehdet
SLK:n tarjoama koulutus
Pyhäkoulun isälle Johan Fredrik Berghille vuonna 1932 pystytetty muistomerkki. Muistomerkki sijaitsee Nurmijärven kirkonkylän kirkkopuistossa.
Shawn Colvin

| Shawn Colvin |
| --- | --- |
 Shawn Colvin vuonna 2015.
Henkilötiedot
Syntynyt: 10. tammikuuta 1956 (ikä 68) Vermillion, Etelä-Dakota
Ammatti:  laulaja–lauluntekijä
Muusikko
Tyylilajit:  folk, pop-rock
Soittimet:  laulu, kitara
Levy-yhtiöt:  Columbia Records ja Fast Folk 
Aiheesta muualla
Kotisivut
  [ Muokkaa Wikidatassa ] [ ohje ]  
Shawn Colvin (s. 10. tammikuuta 1956 Vermillion, Etelä-Dakota) on yhdysvaltalainen laulaja ja lauluntekijä, joka tunnetaan 1997 julkaistusta singlestä "Sunny Came Home".
Henkilökohtainen elämä

Colvin syntyi Vermillionissa Etelä-Dakotassa ja vietti nuoruutensa Londonissa Ontariossa ja Carbondalessa Illinoisissa. Colvin oppi soittamaan kitaraa 10-vuotiaana. Colvin on ollut naimisissa kahdesti: Ensin Simon Tassanon kanssa vuonna 1993, josta erosi kaksi vuotta myöhemmin. Vuonna 1997 hän avioitui valokuvaaja Mario Erwinin kanssa, josta erosi 2002. Hänellä on vuonna 1998 syntynyt tytär.
Ura

Colvin muutti Austiniin Texasiin ja liittyi yhtyeeseen nimeltä Dixie Diesels. Vuonna 1983 hän muutti New Yorkiin ja liittyi Buddy Millerin yhtyeeseen.  Vuonna 1987 tuottaja Steve Addabbo palkkasi hänet taustalaulajaksi Suzanne Vegan lauluun "Luka" . Tämän johdosta Colvin sai levytyssopimuksen Columbia Recordsin kanssa ja julkaisi debyyttialbuminsa Steady On yhteistyössä tuottajakumppanin John Leventhalin kanssa vuonna 1989. Levy voitti Grammyn parhaasta nykyaikaisesta folk-albumista. Toinen albumi Fat City julkaistiin vuonna 1992 ja sai Grammy-ehdokkuuden parhaasta nykyfolk-albumista. Laulu "I Do not Know Why" oli Grammy-ehdokkaana parhaasta naislaulajan popesityksestä.
Vuonna 1996 Colvin julkaisi albumin A Few Small Repairs ja vuonna 1997 menestyssinglen "Sunny Came Home", joka voitti vuoden laulun ja vuoden levytyksen Grammyn vuonna 1998. A Few Small Repairs -albumi myi platinaa.
Colvin on esiintynyt useiden elokuvien soundtrackeillä mm. Serendipity (Sattumalta) elokuvassa hän esittää kappaleen "When You Know".
Kesäkuussa 2016 ilmestyi Colvinin ja Steve Earlen yhteisalbumi Colvin & Earle.
Aiheesta muualla

Kuvia tai muita tiedostoja aiheesta Shawn Colvin Wikimedia Commonsissa
Spit It Out

| ”Spit It Out” Slipknot |
| --- | --- | --- |

Singlen tiedot
 Albumilta: Slipknot
 Äänitetty : lokakuu 1998, Indigo Ranch, Malibu, Kalifornia
 Julkaistu: 4. syyskuuta 2000
 Formaatti: CD
 Tuottaja(t): Slipknot
 Tyylilaji: nu metal, alternative metal
 Kesto: 08.32
 Levy-yhtiö: Roadrunner
Slipknotin muut singlet
| ”Wait and Bleed” 2000 | ”Spit It Out” 2000 | ”The Heretic Anthem” 2001 |
Spit It Out on yhdysvaltalaisen metalliyhtye Slipknotin single  vuodelta 2000. Kappaleesta on tehty musiikkivideo. Yhtyeen soittaessa kappaletta konserteissa laulaja Corey Taylor käskee kaikki yleisöstä kyykkyyn maahan ja hyppäämään ylös käskystä "Jump the fuck up!". Kappaleesta on tullut yksi Slipknotin live-esiintymisten vakiokappaleista ja lopun kohokohdista.
Kappalelista

Spit It Out – 2:41
Surfacing (live) – 3:46
Wait and Bleed (live) – 2:45
Sisältää "Spit It Out" musiikkivideon.
Kokoonpano

#0 Sid Wilson - DJ
#1 Joey Jordison - Rummut
#2 Paul Gray - Basso
#3 Chris Fehn - Taustalaulu ja Lyömäsoittimet
#4 James Root - Kitara
#5 Craig "133" Jones - Samplet
#6 Shawn "Clown" Crahan - Lyömäsoittimet
#7 Mick Thomson - Kitara
#8 Corey Taylor - Laulu
Slipknot
| --- | --- |
Albumit:  Slipknot – Iowa – Vol. 3: The Subliminal Verses –  All Hope Is Gone - .5: The Gray Chapter - We Are Not Your Kind - The End, So Far
Muut julkaisut:  9.0: Live | Luettelo Slipknotin demoista
Katso myös:  Stone Sour - Murderdolls - DJ Starscream - Roadrunner United - Korn - Ministry
Soutak

| Soutak Aziza Brahim |
| --- | --- | --- |

Studioalbumin tiedot
 Äänitetty : Tostadero Studio
 Julkaistu: 4. maaliskuuta 2014
 Tuottaja(t): Chris Eckman
 Tyylilaji: maailmanmusiikki
 Kesto: 42.45
 Levymerkki: Glitterbeat (GBLP 008)
Aziza Brahimin muut julkaisut
| Mabruk 2011 | Soutak 2014 | Abbar el Hamada 2016 |
Soutak on algerialaisen laulaja-näyttelijä Aziza Brahimin albumi, joka julkaistiin vuonna 2014.
Kappaleet

Kaikki kappaleet Aziza Brahim.
Gdeim Izik – 6.08
Julud – 3.36
Espejismos  – 4.37
Lagi – 5.53
Aradana – 2.59
Soutak – 3.44
La Palabra – 5.01
Manos Enemigas – 4.29
Ya Watani – 6.18
Kokoonpano

Guillem Aguilar – basso
Kalilou Sangare – soolokitara
Nico Roca – lyömäsoittimet
Guillem Moreno – rytmikitara
Badra Abdallahe – taustalaulu
Aziza Brahim – laulu, tabla, rytmikitara
Arvostelut

Allmusic:
Gladstone (Etelä-Australia)

| Gladstone |
| --- | --- |
 Gladstone Hotel
 Gladstone
 Koordinaatit: 33°16′S, 138°21′E 
Valtio:  Australia
Osavaltio:  Etelä-Australia
Paikallishallintoalue:  Northern Areas
Väkiluku (2006):  629
Infobox OKVirheellinen NIMI-arvo: 
Gladstone on pikkukaupunki pohjoisessa Etelä-Australiassa. Gladstone sijaitsee Northern Areas -paikallishallintoalueella. Kaupungin asukasluku oli 629 vuonna 2006.
Aiheesta muualla

Kuvia tai muita tiedostoja aiheesta Gladstone Wikimedia Commonsissa
Strøget

Strøgetia.
Strøget ([ˈsd̥ʁʌð̞ˀð̞̩] tai [ˈsd̥ʁʌɪ̯ˀɪd̥]) on yhteisnimitys muutamalle toistensa jatkeina olevalle kadulle ja niiden välillä sijaitsevalle aukiolle Tanskan pääkaupungin Kööpenhaminan keskustassa. Sen muodostavat Frederiksberggade, Nytorv, Gammeltorv, Nygade, Vimmelskaftet, Amagertorv ja  Østergade. Ne ovat kävelykatuja, ja yhdessä ne muodostavat Euroopan pisimmän kävelykadun.
Yhteensä Strøget on noin 1,1 kilometrin pituinen ja ulottuu Rådhuspladsenilta Kongens Nytorv -aukiolle. Strøget on merkittävä turistinähtävyys ja yksi Euroopan vanhimmista kävelykaduista. Kaduilla kulkee päivittäin kymmeniä tuhansia ihmisiä.
Yhteisnimitystä Strøget alettiin mainituista kaduista käyttää 1800-luvun lopulla. Kävelykaduksi Strøget luotiin 1960-luvulla, kun ajoneuvot alkoivat saada merkittävää jalansijaa Kööpenhaminan vanhankaupungin kaduilla. Paikallispoliitikot halusivat säästää osan kaduista ainoastaan jalankulkijoille.
Aiheesta muualla

Kuvia tai muita tiedostoja aiheesta Strøget Wikimedia Commonsissa
Gladwyn Jebb

Sr. Gladwyn Jebb
Hubert Miles Gladwyn Jebb, 1. paroni Gladwyn (25. huhtikuuta 1900 – 24. lokakuuta 1996), oli merkittävä brittipoliitikko. Hän oli ensimmäinen (väliaikainen) YK:n pääsihteeri 1945–1946. Tämän jälkeen hän toimi Yhdistyneen kuningaskunnan YK-suurlähettiläänä.
Jebb opiskeli Oxfordissa ja toimi nuorena diplomaattina Konstantinopolissa, Berliinissä ja Roomassa. Toisen maailmansodan aikana hän johti Britannian delegaatiota kansainvälisessä ryhmässä, joka suunnitteli sodanjälkeistä yhteistyötä. Hänet nimitettiin Yhdistyneiden kansakuntien perustamista valmistelevan ryhmän puheenjohtajaksi, mistä hän siirtyi väliaikaiseksi pääsihteeriksi vajaan puolen vuoden ajaksi, lokakuusta 1945 helmikuuhun 1946.
Kun Trygve Lie valittiin pääsihteeriksi, Jebb palasi Britannian ulkoministeriöön. Neljä vuotta myöhemmin hänestä tuli maansa YK-suurlähettiläs.
Aiheesta muualla

Kuvia tai muita tiedostoja aiheesta Gladwyn Jebb Wikimedia Commonsissa
Shriners

| Shriners International |
| --- | --- |

Perustettu:  1872
Jäsenmäärä:  noin 200 000
Infobox OKNimi-testi OK: 
Shriners (virallisesti Shriners International, vuoteen 2008 asti Ancient Arabic Order of the Nobles of the Mystic Shrine, AAONMS) on hyväntekeväisyyttä harjoittava veljeskunta, joka toimii pääasiassa Yhdysvalloissa. Järjestön mukaan sillä on noin 200 000 jäsentä. Järjestö vaatii vapaamuurariloosin jäsenyyttä liittymisen edellytyksenä, mutta se ei varsinaisesti ole vapaamuurarijäjestö. Sairaaloille keräämiensä lahjoitusten suuruuden mukaan arvioituna Shriners on yksi maailman suurimpia hyväntekeväisyysjärjestöjä.
Järjestö on suurelta osin tuntematon Pohjois-Amerikan ja Panaman ulkopuolella, lukuun ottamatta muutamia ulkomailla asuvien amerikkalaisten Shriners-kerhoja.
Historia ja toiminta

Vaikka vapaamuurariveljeskunta oli saanut 1700-luvulla alkunsa kapakoissa ja olutravintoloissa, 1850-luvulle tultaessa useimmat suurloosit olivat kieltäneet viinan käytön looseissa. Vuonna 1870 joukko vapaamuurareita tapasi säännöllisesti lounaalla Knickerbocker Cottage -ravintolassa New Yorkin Sixth Avenuella. Ryhmään kuuluneet lääkäri Walter Fleming ja näyttelijä Billy Florence päättivät perustaa hauskanpitoon keskittyvän järjestön, joka perustui näennäis-arabialaiseen eksotiikkaan. Aluksi Shrine toimi lähinnä New York Cityssa, mutta vuonna 1876 se aloitti valtakunnallisen mainoskampanjan järjestön kasvattamiseksi. Vuoteen 1890 mennessä Yhdysvalloissa ja Kanadassa oli 50 Shrine-temppeliä ja vuoteen 1900 mennessä 79 temppeliä. Suuren laman myötä muiden veljesjärjestöjen tavoin Shrine joutui vaikeuksiin, mutta toisen maailmansodan jälkeen veljeskunnan jäsenmäärä kasvoi voimakkaasti.
Historiallisesti tullakseen Shriner-järjestön jäseneksi potentiaalisen jäsenen oli ensin tultava vapaamuurariveljeskunnan mestarimuurariksi, ja tämän jälkeen käytävä läpi vapaamuurareiden liitännäisjärjestöjen skottilaiseen tai Yorkin riitin rituaalit ja saatava joko Yorkin riitin temppeliritarin arvon tai skottilaisen riitin 32. aste. 1990-luvun lopulta lähtien Shrineen pyrkijöiltä on vaadittu vain mestarimuurariasteen suorittamista.
Shriners käyttää asuissaan ja rituaaleissaan Lähi-idän teemaa. Shrinerit käyttävätkin punaista fetsiiä, jossa on tupsu ja jossa on jäsenen kotitemppelin nimi ja usein myös heidän tehtävänsä järjestössä. Veljeskunnan tunnuslause on "Strength and Fury" (Voima ja raivo), ja järjestön tunnusmerkki on alaspäin osoittava puolikuu. Shriners-järjestö tunnetaan hienoista puvuistaan, osallistumisestaan paraateihin ja tuestaan Shriners Hospital for Children -lastensairaaloille. Järjestö omistaa ja ylläpitää 22 sairaalaa eri puolilla Pohjois-Amerikkaa, ja se tarjoaa lapsille ilmaista palovamma-, selkäydin- ja ortopedistä hoitoa. Järjestön lapsia viihdyttävät klovnit Shrine-sirkuksissa ovat tunnettuja esiintyjiä. Järjestön suuruuden aikana 1900-luvun alussa rakennetut Shrine-temppelit ovat usein arkkitehtuuriltaan huomattavia. Los Angelesissa sijaitseva Al Malaikah Shrine Auditorium on 6 300 istumapaikallaan maailman suurin teatteri. Se on ollut Oscar-, Grammy- ja American Music Awards -gaalojen pitopaikka. Järjestö tunnetaan myös humoristista tempauksistaan vuotuisissa konventeissaan, kuten hevosilla ratsastaminen hotellien auloissa.
Shriners ja vapaamuurarit ovat toisinaan puolin ja toisin toivoneet, että järjestöjen väliset yhteydet katkaistaisiin. Jotkut vapaamuurarit ovat väittäneet, että Shrinen juhlintakulttuuri on täysin vapaamuurariaatteen vastaista. Toisaalta Shrine-järjestön sairaalahyväntekeväisyyttä on pidetty vapaamuurariuden suurimpana saavutuksena. Järjestön jäsenyyttä oli myös toisinaan pidetty hauskana palkintona siitä, että oli läpäissyt useat vapaamuuriuden asteet. Yhdysvalloissa 1950-luvulla vapaamuurariuden suuren suosion taustalla saattoi olla ensijäisesti kiinnostus Shriners-järjestöä kohtaan.
Galleria

Uusmaurilaista tyyliä edustava Shrine Auditorium, Los Angeles (valmistumisvuosi 1925)
Näyttelijä Harold Lloyd pukeutuneena Shriners-järjestön päähineeseen (1946)
Shriners-paraati (2004)
Shriner-klovni itsenäisyyspäivän paraatissa (2016).
Taj Mahalia jäljittelevä Tripoli Shrine Temple (Milwaukee, valmistumisvuosi 1926)
Presidentti Harry S. Truman Oval Office -työhuoneessa Shriner-veljien kanssa
Presidentti Warren G. Harding pukeutuneena Shriners-järjestön päähineeseen (1923)
Sporting de Gijón

Real Sporting de Gijón on espanjalainen jalkapalloseura Gijónin kaupungista Asturiasta. Seura perustettiin vuonna 1905 ja sen edustusjoukkue pelaa Espanjan toiseksi korkeimmalla sarjatasolla Segunda Divisiónissa, jonne se putosi kaudeksi 2017–2018.
Kausi 2011–2012 oli Sportingille 40. Espanjan pääsarjassa. Vuosia 2008–2012 edeltävä jakso pääsarjassa ajoittui vuosiin 1977–1998 ja parhaimmillaan seura on sijoittunut sarjan toiseksi kaudella 1978–1979. Kausilla 1980–1981 ja 1981–1982 Sporting pelasi Espanjan cupin loppuottelussa, mutta hävisi molemmilla kerroilla.
Seuran kotistadion on vuonna 1908 rakennettu, 25 885 -paikkainen El Molinón, joka on vanhin yhä käytössä oleva jalkapallokenttä Espanjassa.
Kuuluisia pelaajia

Abelardo
Luis Enrique
Quini
Julio Salinas
David Villa
Entisiä valmentajia

Abelardo
Vujadin Boškov
Javier Clemente
Benito Floro
Mariano García Remón
Marcelino García Toral
Aad de Mos
Manuel Preciado
Aiheesta muualla

Wikimedia Commonsissa on kuvia tai muita tiedostoja aiheesta .
Real Sporting de Gijónin virallinen sivusto (espanjaksi)
Real Sporting de Gijónin menestys Primera Divisiónissa (espanjaksi)
Segunda División 2024–2025
Albacete
Almería
Burgos
Cádiz
Cartagena
Castellón
Córdoba
Deportivo La Coruña
Eibar
Elche
Eldense
Granada
Huesca
Levante
Málaga
Mirandés
Oviedo
Racing Ferrol
Racing Santander
Sporting Gijón
Tenerife
Zaragoza
Strømsgodsetin kirkko

| Strømsgodsetin kirkko Strømsgodset kirke |
| --- | --- |
 Kirkko vuonna 2007.
Sijainti:  Drammen, Norja
Kirkkokunta:  Norjan kirkko
Hiippakunta:  Tunsbergin hiippakunta
Rakentamisvuosi:  1843
Suunnittelija:  Christian Heinrich Grosch
Materiaali:  puu
Istumapaikkoja:  250
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Strømsgodsetin kirkko (norj. Strømsgodset kirke) on Drammenin kunnassa Buskerudin läänissä Norjassa sijaitseva puinen pitkäkirkko vuodelta 1843.